മഹാരാജാസ് കോളേജിലെ അനധികൃത മരംമുറി മരം കയറ്റിയ ലോറി ക്യാമ്ബസില് നിന്നും കാണാതായി എറണാകുളം: മഹാരാജാസ് കോളജില് അനധികൃതമായി മരം മുറിച്ച് കടത്തിയ കേസില് മരം കയറ്റിയ ലോറി ക്യാമ്ബസില് നിന്നും കാണാതായി. സര്ക്കാര് അനുമതിയില്ലാതെ മുറിച്ച മരം പുറത്തേക്ക് കൊണ്ടുപോകാന് ശ്രമിക്കുന്നതിനിടെ ഒക്ടോബറിയില് ആണ് എസ്എഫ്ഐ പ്രവര്ത്തകര് വാഹനം തടഞ്ഞു പ്രതിഷേധിക്കുന്നത്. അന്നുമുതല് ക്യാമ്ബസില് കിടന്നിരുന്ന ലോറിയാണ് ഇന്ന് പുലര്ച്ചെ മുതല് കാണാതായത്. ലോറി ഉടമ അന്വേഷണ ഉദ്യോഗസ്ഥരുടെ അനുമതിയില്ലാതെ കടത്തിക്കൊണ്ട് പോയെന്നാണ് പുറത്ത് വരുന്ന വിവരം. സംഭവത്തെകുറിച്ച് അന്വേഷണം ആരംഭിച്ചു. കോളജിലെ ലൈബ്രറി കെട്ടിടത്തിന് സമീപത്ത് നിന്ന് മുറിച്ച് മാറ്റിയ വന് മരങ്ങളാണ് ലോറിയില് കയറ്റി കോളജിന് പുറത്ത് കൊണ്ടുപോകാന് ശ്രമം നടന്നത്. ദിവസങ്ങള്ക്ക് മുമ്ബ് ലോഡ് കണക്കിന് മരം മുറിച്ച് കൊണ്ടുപോയിരുന്നെങ്കിലും രേഖകളോടെയാണ് മരം കടത്തുന്നതെന്നാണ് വിദ്യാര്ത്ഥികളും അധ്യാപകരും കരുതിയത്. എന്നാല് ലോറി ഡ്രൈവറോഡ് രേഖകള് ആവശ്യപ്പെട്ടപ്പോള് ഒന്നും ഇല്ലെനന്നായിരുന്നു വിശദീകരണം. ഇതോടെയാണ് വിദ്യാര്ത്ഥികള് ലോറി തടഞ്ഞത്. മഹാരാജാസ് കോളേജ് ക്യാമ്ബസിലെ വന്മരം അനധികൃതമായി കടത്തിയ സംഭവത്തില് പ്രതിഷേധം കടുപ്പിച്ച് വിദ്യാര്ഥികള്. മരം കടത്തിയത് പ്രിന്സിപ്പല് മാത്യു ജോര്ജിന്റെ ഒത്താശയോടെയാണെന്ന് ആരോപിച്ച് എസ്എഫ്ഐയുടെ നേതൃത്വത്തില് പ്രിന്സിപ്പലിനെ വിദ്യാര്ഥികള് മണിക്കൂറുകളോളം ഓഫീസില് തടഞ്ഞു വെച്ചിരുന്നു. അടുത്തുള്ള വാട്ടര് അതോറിറ്റിയുടെ കോമ്ബൗണ്ടിലേക്ക് അപകടകരമായി ചാഞ്ഞുനില്ക്കുകയായിരുന്നു മരം. വാട്ടര് അതോറിറ്റി തന്നെയാണ് മഹാരാജാസ് കോളജിന്്റെ അനുമതി വാങ്ങി ഇത് വെട്ടിമാറ്റിയത്. കഴിഞ്ഞ മൂന്ന് ദിവസങ്ങളായി മുറിച്ച മരം അവധി ദിവസം നോക്കി കടത്തുകയായിരുന്നു എന്ന് വിദ്യാര്ത്ഥികള് ആരോപിച്ചിരുന്നു. Tags